text: Opskrifter fra Jul på Gram Slot 1
  13 november 2011 kl. 16.15
  Her er opskrifterne fra søndagens premiere på programserien "Jul på Gram Slot".
  
  Serien kan følges hver søndag frem til jul.
  Ninna Bundgaards opskrift på:Æbleskiver med Ingefær & Belle de Boskoop til 4 personer
  5 dl. Hvedemel
  ½ tsk. Salt
  3 tsk. Sukker
  1 tsk. Natron
  3 stk. Æggeblommer
  4 stk. Æggehvide
  4 dl. Kærnemælk
  ½ stang Vanille
  2 cm. Frisk ingefær
  1 stort Belle de Boskoop æble
  1 stk. Citron
  Lidt smør til stegning.
  Mel, salt, sukker, natron, vanillekorn og fintreven skal af citron blandes i en skål.
  Æggeblommerne blandes med kærnemælk, og melblandingen røres i. Ingefæren rives helt fint og kommes i dejen.
  Lad grunddejen hvile 30 min.
  Imens gøres æbleskivepanden klar.
  Æggehviderne piskes helt stive og vendes forsigtigt i grunddejen. Pas på ikke at slå luften ud af dejen ved at røre for meget.
  Varm æbleskivepanden op.
  Imens skrælles æblet og skæres i små tern.
  Kom lidt smør i æbleskivepanden. Fyld hullerne 3/4 op med dej. Kom lidt æbletern i. Drej æbleskiverne med en træpind når de begynder at hæve og sætte sig i kanten. Drej æbleskiverne løbende så de bliver bagt jævnt.
  Server æbleskiverne varme med et drys flormelis og en god kop the.
  Ninna Bundgaards opskrift på:Vafler med Pigeonæble-kompot og Verbena til 4 personer
  Vafler:
  200 gr. Mel
  35 gr. Sukker
  3 stk. Æg
  1,75 dl. Piskefløde
  1,75 dl. Øl
  100 gr. Smør
  0,5 stang Vanille
  Skal af 1 Citron
  Lidt smør til stegning.
  Pigeon Æble Kompot:
  6 stk. Pigeon Æbler
  2 spsk. Sukker
  Saft af ½ Citron
  1 teske finthakket Citronverbena
  Vafler:
  Mel og sukker røres sammen med æg og øl. Smørret smeltes, afkøles og kommes i sammen med vanillekorn og reven citronskal.
  Stil dejen tildækket på køl ca. 30 minutter.
  Fløden piskes til skum, som vendes i dejen lige inden bagning.
  Bag vaflerne gyldne og server med lun kompot af Pigeon æbler.
  Pigeon Æble Kompot:
  Æblerne skrælles og skæres i mindre stykker. Koges til kompot med sukker og citronsaft.
  Smag til med citronverbena.
  Afkøl og server med lune vafler. 
  Ninna Bundgaards opskrift på:Æble Beignets
  4-6 stk. Filippa Æbler
  250 gr. Hvedemel
  3 stk. Æg
  2,5 dl. Mælk
  1 knsp. Salt
  2 spsk. Sukker
  50 gr. Smør
  0,5 stang Vanille
  2 liter neutral olie til friture.
  Mel, sukker, salt og vanille røres sammen med æggeblommer og mælk. Kom æggehviderne i en ren skål.
  Æblerne skrælles og skæres i 1 cm. skiver. Stik kernehuset ud med en lille udstikker.
  Læg æbleskiverne i koldt vand med citronsaft.
  Olien sættes over på middel varme i en stor, tykbundet gryde. Varm olien op til ca. 180 grader.
  Æggehviderne piskes stive og vendes forsigtig i dejen.
  Tjek at olien er varm. Den er klar når det syder fint omkring en tandstik.
  Æbleringene dryppes godt af. Dyppes i dejen og "koges" i den varme olie til de er gyldne.
  Server direkte fra gryden med et drys flormelis. Æblebeignets skal ikke gemmes. De skal spises med det samme de er klar.
  Tip: Beignets kan godt "steges" i en sautér pande i 1 cm. varm olie, hvis man gerne vil spare på olien. Resultatet bliver dog bedst i en grydefuld. Man kan jo lave klejnedejen klar, så kan klejnerne koges i samme portion olie.
  Flere opskrifter:Program 2Program 3Program 4Program 5
  